text: Chantá Danielqa, machkha unaymantachus Mesías chayamunanta willarqa. Profecianpi jinata nirqa: "Qanchis semana kanqa, suqta chunka iskayniyuq semana ima", nispa. Tukuyninpi 69 semanas ruwakun. ¿Machkha tiempotaq chay karqa? Wak Biblias nisqanmanjina, chay semanasqa, mana pʼunchaykunamantachu karqa, manaqa, watasmanta. Jinamanta nisunman, chay semanasqa, mana qanchis pʼunchayniyuqchu, manaqa qanchis watasniyuq kasqanta. Ñawpa judiosqa, jinatapuni qanchismanta qanchis, watasta yupaq kanku. Llamkʼayninkupiqa, qanchis kaq watapi jallpʼasninkuta samachiq kanku (Éxodo 23:10, 11). Chayrayku juk semana 7 watayuq kaptin, 69 semanapiqa, 483 watas ruwakun.